แอลลี่ สอบผ่านงานแรกโชว์ร้องเต้นเอนเตอร์เทนได้ดี
เพลงใหม่ No Matter What I Do จ่อคิวปังลูกสาวเก่ง บอสกึ้ง หน้าบานลูกสาวทำได้ ลูกสาวทำดี หลังจากต้องห่างกันมานานในช่วงล็อกดาวน์ แอลลี่ (ALLY) อชิรญา นิติพน สาวน้อยมหัศจรรย์คนล่าสุดของวงการทีป๊อป (T-POP) ค่ายเพลง มาแรง แห่งยุค โฟร์วัน วัน มิวสิก 411 Music ของบิ๊กบอส กึ้ง เฉลิมชัย มหากิจศิริ เติบโตและพิสูจน์ความสามารถขึ้นไปอีกขั้น หยิบความสามารถที่ได้ฝึกฝนมาพร้อมทุกด้านออกมาพบกับแฟนๆในงานออนไลน์แฟนมีตติ้งครั้งแรกที่มีชื่อว่าเฟิร์ส ออนไลน์ แฟน มีตติ้ง : แอลลี่ส์ ปาร์ตี้ (1st Online Fan Meeting : ALLYs PARTY)ขยี้ตาแพ้บ ไม่น่าเชื่อว่านี่คือสเตจใหญ่ครั้งแรกของเธอคนนี้ เพราะเจ้าตัวโชว์ฟอร์ม ทั้งร้อง-เต้น-เอนเตอร์เทนได้ดีสุดพลัง พร้อมทั้งเสิร์ฟความใกล้ชิดแบบนิวนอร์มอลซึ่งถึงแม้ตัวจะห่าง ไกลแต่ใจเราใกล้กัน แถมโปรดักชันมาเต็มสุดๆในแบบ IRTUAL PRODUCTION ผ่าน ระบบ ZOOM Webinar มิติใหม่ของการรับชม มุมมองภาพเสมือนจริงที่ผู้ชมไม่เคยสัมผัสที่ไหนมาก่อน ทำเอาแฮชแท็ก #ALLYsPARTY และ #NoMatterWhatIDo ขึ้นเทรนด์ทวิตเตอร์อันดับ TOP TEN ในคืนนั้นปังมากเปิดฉากด้วยซีน แอลลี่ (ALLY) ในเพลง How To Love (feat. GRAY) ซิงเกิลเดบิวต์ที่แจ้งเกิดสาวน้อยคนนี้ ต่อเนื่องเพลง คิดมาก ซึ่งเป็นการคัฟเวอร์เพลงของปาล์มมี่ โดยแอลลี่มีส่วนร่วมในการออกแบบท่าเต้นด้วยตนเอง เพอร์ฟอร์มสไตล์ได้อย่างสนุกสนานน่ารักสดใส ดีเจนุ้ย ธนวัฒน์ รับหน้าที่พิธีกรจากนั้นมาถึงโชว์พิเศษ แอลลี่นำเพลง คิด(แต่ไม่)ถึง ของ Tilly birds มาแมตช์อัปเข้ากับเพลง How To Love จากนั้นแอลลี่ขอนำเสนอช่วง ALLY D.I.Y. โดยเจ้าตัวลงมือทำของที่มีชิ้นเดียวในโลกมอบให้กับแฟนๆผู้โชคดี คือ ถุงผ้า ลิมิเต็ดอิดิชัน ที่มาในธีม Happy Rainbow และ Shining Love แต่จะสุ่มรายชื่อจับแจกกันง่ายๆ ก็คงไม่สนุกพอ ผู้โชคดี 4 คนจึงต้องมาแข่งขันตอบคำถามเกี่ยวกับแอลลี่ในช่วง FUN FACTS OF ALLY แฟนคลับเรียกร้องอยากได้ยินแอลลี่ร้องเพลง Best Part ของ Daniel Caesar เพลงที่มีความหมายกับแอลลี่มาก เพราะว่าเป็นเพลงที่เธอใช้ร้องในการออดิชันเข้าสังกัด 411 Music ช่วงไฮไลต์การเปิดตัวเพลงพิเศษ No Mat ter What I Do (feat. JE TAIME) กับเพอร์ฟอร์แมนซ์โชว์ครั้งแรกของเพลงนี้ที่ติดหูอย่างไว ร้องตามง่ายและมีท่าเต้นสุดน่ารัก ร่วมด้วยเซอร์ไพรส์การปรากฏตัวของ เชอแตม (JE TAIME) ณมน สวาทยานนท์ มาในรูปแบบกราฟิก AR เพื่อแจมในท่อนแร็ปและร่วมเต้นไปพร้อมๆกับแอลลี่ เป็นเพลงที่ 411 Music และแอลลี่ตั้งใจมอบเป็นของขวัญขอบคุณแฟนๆ ก่อนที่จะมอบเพลง How To Love เป็นโชว์ส่งท้ายบอสกึ้ง นำดอกเดซี่ (ดอกไม้โปรดของแอลลี่) ช่อโตมาแสดงความยินดี แอลลี่เผยความรู้สึกว่า รู้สึกตื่นเต้นมากกับการได้มาพบกับทุกคนในงานนี้หลังจากที่ห่างหายกันมาหลายเดือน นาทีนั้นบนจอโค้งก็ได้ปรากฏภาพจากเว็บแคมของแฟนๆที่ร่วมกันทักทายโบกไม้โบกมือ เป็นบรรยากาศที่ให้ความรู้สึกใกล้ชิดเป็นกันเอง และยังเพิ่มสีสันให้มากขึ้นไปอีกด้วยกราฟิกแบบ AR (Augmented Reality) ที่ทำให้งานวันนี้สื่อสารอารมณ์ความรู้สึกกันได้มากยิ่งขึ้น.
แอลลี่ สาวน้อยมหัศจรรย์คนล่าสุดของวงการทีป๊อป (T-POP) ค่าย 411 Music ของบิ๊กบอส กึ้ง มาพบกับแฟนๆในงานออนไลน์แฟนมีตติ้งครั้งแรก เฟิร์ส ออนไลน์ แฟน มีตติ้ง : แอลลี่ส์ ปาร์ตี้ 
แอลลี่ อชิรญา,411 Music,กึ้ง เฉลิมชัย,แฟนมีตติ้ง,แฟนมีตติ้งออนไลน์,How To Love,ข่าววันนี้,นักร้อง